Sangguniang gawa

Sangguniang gawa ang gawa na maaaring makuhanan ng impormasyon, tulad halimbawa ng papel, aklat, o diyaryo (at mga anyo nitong digital). Nakadisenyo ang mga ito upang makita agad ng naghahanap ang hinahanap na impormasyon. Sa ganitong konteksto, sumasangguni ang isang indibidwal sa naturang gawa at hindi nagbabasa. Madalas na nasa tonong impormatibo ang paraan ng pagsusulat sa mga ito, kung saan iniiwasan ng mga may-akda na maglagay ng opinyon at ang paggamit ng mga panghalip sa unang katauhan (halimbawa, "ako", "akin", "ko").
link=https://en.wikipedia.org/wiki/File:Encyclopaedia_Britannica_15_with_2002.jpg|thumb|Ang ika-15 edisyon ng Encyclopedia Britannica.
Karaniwan na makakakita ng mga indeks sa mga sangguniang gawa, madalas sa dulo nito, bagamat meron ding naglalathala ng mga hiwalay na bolyum kagaya ng Encyclopaedia Britannica. Madalas din na grupo ng mga tao ang sama-samang gumagawa sa mga ganitong uri ng gawa, na pinamumunuan ng mga patnugot. Madalas din na inilalathala ang mga edisyon nito kung kinakailangan, minsan taunan tulad ng mga taunang almanac.

Kabilang sa mga kinokonsiderang sangguniang gawa ang mga aklat-pampaaralan, almanac, atlas, bibliograpiya, talambuhay, katalogo, diksiyonaryo, direktoryo, diskograpiya, ensiklopedya, pilmograpiya, glosaryo, manwal, at tesauro. Bagamat tradisyonal na inilalathala sa papel ang mga ito, madalas din na may mga kaakibat itong mga anyong digital o online sa pamamagitan ng internet sa modernong panahon, tulad halimbawa ng Wikipedia, ang pinaka-binabasa at pinakamalaking sangguniang gawa sa kasaysayan.

 Aklatan 
Hindi madalas pwedeng hiramin ang maraming klase ng mga sangguniang gawa sa mga aklatang pampubliko at pampaaralan di tulad ng ibang mga aklat. Dahil madalas magamit ito at mahal, inaalok ng mga aklatan na ipaseroks ang bahaging kinakailangan ng nangangailangan kesa sa ipahiram ito.

 Elektronikal na sanggunian 
Elektronikal na sanggunian ang tawag sa mga sangguniang gawa na nakalagay sa mga elektronikong device tulad ng mga kompyuter at kabilang ang mga datos mula sa internet. Ilan sa mga halimbawa nito ay ang mga ebook, database, website, at mga programa.

 Sanggunian